35. schôdza NR SR - 6.deň - A. dopoludnia
Dátum: 2025-06-04
Poslanec: Hargaš, Ján (PS)
Druh vystúpenia: Vystúpenie v rozprave

30. Raz, dva, skúška mikrofónu. Dobre. Ďakujem za slovo pán predsedajúci. Ja, priznám sa, dám tomu trošku možno taký ekonomický rozmer celej tejto problematike, pretože tu sa nerozprávame len o nejakých, nejakých cudzincoch. Tu sa rozprávame poteciálne o talentoch, ktoré na Slovensko môžu prísť a pomôcť rozvíjať našu ekonomiku, čo v čase, keď máme takmer nulový ekonomický rast, že naša ekonomika stagnuje, je podľa mňa veľmi relevantná téma. A možno svojím spôsobom je aj tak symptomatické, že namiesto predkladateľa tu teraz sedí pán minister školstva, pretože ja by som chcel rád poukázať na, napríklad oblasť, ktorej sa ja dlhodobo venujem a to je digitalizácia. V informatizácii, digitalizácii nám na Slovensku chýba približne 15 tisíc odborníkov. 15 tisíc IT-čkárov chýba firmám a celému sektoru na to, aby vedel fungovať optimálne. Hej, že to sú dáta, ktoré prichádzajú z toho sektora, ktorý presne vie, koľko ľudí mu dnes chýba. Krajine ako napríklad taká Ukrajina, ktorú teraz nemáte úplne v láske koalície, ale to je krajina, ktorá cieľavedome a cielene išla za tým, že podporuje svoj IT sektor zníženými daňami, lákaním talentov zo zahraničia. Oni pochopili, že v tomto je budúcnosť. U nás očividne ideme úplne opačným smerom. Keď som pracoval na MIRRI, tak sa vlastne spravila prvýkrát systematická nejaká stratégia a koncepcia budovania ľudských kapacít v oblasti IT, digitálnych zručností. A teda jedna z tých domén, ktorej sme sa venovali popri všetkých ostatných, ja neviem digitálnych zručností znevýhodnených skupín, podiel žien v IT a tak ďalej, tak jedna z tých domén bolo aj budovanie kapacít. Aby sme naozaj na Slovensku mali dostatočné kapacity. Z toho vychádza aj to číslo, že 10 až 15 tisíc IT-čkárov chýba. No a vtedy sme spolupracovali s ministerstvom školstva a jednoducho záver celej tej koncepcie a stratégie bolo, že organickým rastom to jednoducho nedáme. Ja mám veľkú, veľmi fandím pánovi ministrovi, aby sa mu podarilo reformu v školstve, ale žiaľ organickým rastom len v tomto jednom sektore na ktorý upozorňujem, to jednoducho nedám. Čiže my sme odkázaní na cielenú imigráciu minimálne v oblasti IT. Jednoducho my si tých IT-čkárov nevychováme toľko, koľko potrebujeme. To znamená, že budeme zaostávať, ak nebudeme teda čerpať talenty zo zahraničia. No ako chce táto vláda čerpať talenty zo zahraničia v počte 700 ročne. Lebo to je presne, viete IT sektor, to je sektor, kde ľudia bežne fungujú na firmu, alebo na živnosť, čiže to sú presne tí ľudia, ktorých chcete obmedziť. V minulom roku tých žiadostí bolo 10 tisíc, teraz chcete, aby sa schválilo 700. Tak naozaj, ja by som možno čakal aj od vás, pán minister, že vy budete ten, kto na vláde povie, že počkajte, toto je zle. Hej, že potrebujeme tie kapacity pre pracovný trh, potrebujeme investovať do oblasti, ktorá teraz zažíva boom, keď chceme byť, keď chceme znamenať niečo v budúcnosti, tak potrebujeme jednoducho odborníkov na digitalizáciu na IT. Tak ja by som čakal, že možno aj vy sa postavíte a poviete, viete čo, organickým rastom to nedáme. Ja mám toľkoto a toľkoto študentov v pain plane, možno nejakí mi pribudnú, neviem čo, ale jednoducho ja vám to, čo potrebujete.... Celé toto je vlastne taká hra ministrov HLAS-u, keď nad tým tak rozmýšľam. Minister práce Tomáš by mal prvý kričať, že potrebujú nejaké pracovné, potrebuje nejaké pracovné kapacity na tom trhu. V druhom rade by mal kričať, podľa mňa, pán minister Drucker, minister školstva, lebo ten by mu mal povedať, no Erik ja ti žiaľ tých IT-čkárov nevychovám, hej, kapacity na to nestačia. No a obidvaja by mali kričať potom na ministra vnútra, na svojho predsedu, že Matúš potrebujeme cielenú imigráciu. Potrebujeme odborníkov zo zahraničia. No, takto nejak by to asi mohlo fungovať, ale neviem ako to prebieha, tá debata. Ale možno by ste si ju naozaj mohli dať v rámci HLAS-u, lebo toto celé je akoby že hlasácky problém, by som povedal. Takže áno, chýba nám 10- až 15-tisíc odborníkov, organickým rastom si ich nevychováme. Ako sa budeme snažiť, tak sa budeme snažiť, nevychováme si ich, keďže sa proste nepustia. Hej, nenarodí sa namiesto 40-tisíc zrazu v jednom roku 80-tisíc detí. Hej, tak to nebude, hej. Tam tá trajektória, tá prognóza je pomerne jasná v tomto. Čiže namiesto toho, aby sme my si uvedomili, že pre rast tejto ekonomiky, pre prospech tejto krajiny potrebujeme sem lákať tých odborníkov. Potrebujeme im zjednodušiť podmienky vstupu, potrebujeme normálne robiť propagačnú kampaň, že poďte k nám pracovať na Slovensko. Tu sú perfektné podmienky, tu vás potrebujeme, ten talent, tú vašu ekonomickú aktivitu. Nie, my ideme úplne opačným smerom, úplne opačným smerom. 700 ich sem pustíme, namiesto 10-tisíc žiadostí, ktoré prišli. No, čiže to je prvá... ===== ... potrebujeme im zjednodušiť podmienky vstupu, potrebujeme normálne robiť propagačnú kampaň, že poďte k nám pracovať na Slovensko, tu sú perfektné podmienky, tu vás potrebujeme, ten talent, tú vašu ekonomickú aktivitu. Nie, my ideme úplne opačným smerom. Úplne opačným smerom, 700 ich sem pustíme namiesto 10-tisíc žiadostí, ktoré prišli. No, čiže to je, to je prvá výhrada. Druhá výhrada je, že tá doložka je podľa môjho názoru odfláknutá, pretože pokiaľ ide o ekonomické vplyvy, tak jediné, čo vy priznávate, je, že keď sa počet žiadostí z 10-tisíc zníži na 700, tak to bude znamenať nejaký výpadok v štátnom rozpočte. Ale vy úplne abstrahujete od toho, že tých 10-tisíc ľudí, ktorí predtým dostali, alebo teda žiadali, ktorí to teda sú, je ich, myslím, že 40-tisíc podnikateľov zo zahraničia, teda z tretích krajín, tak oni tu vytvárajú nejakú ekonomickú hodnotu. Oni nejakým spôsobom prispievajú k HDP, oni tu platia dane a keď to seknete na 700, tak to sú ďalšie peniaze, o ktoré prídeme. Čiže neprídeme len o peniaze zo správnych poplatkov, že z desaťtisíc žiadostí bude iba 700 a tým pádom v štátnom rozpočte bude menej peňazí. Nie, tam bude rádovo, rádovo oveľa menej peňazí, pretože tí ľudia, ktorí by tu mohli vytvárať ekonomickú hodnotu, ju nebudú vytvárať, lebo ich sem pustíme len 700. A od tohto tá doložka úplne abstrahuje, od celej tejto makroúrovne, že imigranti, to sú ľudia, ktorí tu pracujú a platia dane a vytvárajú ekonomickú hodnotu, vďaka čomu má tento štát potom viac peňazí na to, aby mohol robiť nejakú sociálnu politiku. Od tohto úplne abstrahujete, ako by ste to nevnímali. Špeciálne ma to prekvapuje, pretože sa bavíme o podnikateľoch, kde dokonca títo zahraniční podnikatelia majú dokonca povinnosť, že musia byť ziskoví, že dáme im teda to povolenie na podnikanie na Slovensku, len ak budú vytvárať zisk. Čiže tam je to akoby že stávka na istotu, že oni musia byť ziskoví, čiže budú platiť nejakú pozitívnu daň a od tohto úplne abstrahujete. Že vraj na výbore pani štátna tajomníčka Kurilovská hovorila, že majú nejakú analýzu, že že vraj tí podnikatelia tuná síce získajú povolenie, ale potom idú do ďalších krajín. No ale keď sme sa pýtali, že teda nech nám tu analýzu ukážu, že naozaj aké sú tie čísla, tak už taká zdielna veľmi nebola. A to je podľa mňa taká odfláknutá legislatíva. Hej, ja vám hovorím argumenty, prečo tu potrebujeme imigrantov, vy, a podkladám ich dátami, vy hovoríte, že oni nám utekajú aj tak do iných krajín, ale dátami to nepodložíte. Tak to je potom taká debata, viete. To sa veľmi akože k výsledkom, k výsledkom nedopracujeme. Čiže toto som, na toto som chcel nejakým spôsobom poukázať, v čom vnímam, v čom vnímam problém v tejto legislatíve, že akoby abstrahuje alebo úplne ignoruje jednak ekonomickú realitu, že tí ľudia sem prinášajú nejakú ekonomickú hodnotu, a úplne abstrahuje od toho, že my na to, aby táto krajina prosperovala, ich potrebujeme, bytostne ich potrebujeme a potrebujeme ich sem lákať, najmä tých vyššie kvalifikovaných odborníkov, špecialistov a teda ja vám hovorím konkrétne za sektor, ktorému sa venujem, v IT nás nečakajú dobré časy, pokiaľ nebudeme umožňovať riadenú, riadenú imigráciu odborníkov zo zahraničia. Ale holt, je to vaša zodpovednosť, tak verím, že sa potom budete zodpovedať verejnosti, že prečo sme na tom tak, ako sme. Ďakujem.